Den Vest-Sjællandske Avis, 1821-09-15
mangehaande Formodninger. Som man forsikkrer skal Hertugens Mission have til Formaal at afslutte en Alliancetractat imellem Frankerig og England, for om mueligt at vedligeholde den politiske Ligevægt i Europa, saaledes som den blev aftalt paa Congressen i Wien i 1815. Den 31te August bivaanede Hertugen et stort Diner hos Krigsministeren Greve de Latour Maubourg. Samme Dag modtog han to overordentlige Courerer, hvorpaa han tog Afskeed fra Kongen og den Kgl. Familie, og tiltraadte sin Tilbagereise til England. Dagen tilforn havde han en Conference med den Russiske Ambassadeur Greve Pozzo de Borgo. Det hedder nu, at Escadren i Toulon skal forene sig med den Engelske Escadre som er stationeret foran Dardanellerne. Med disse Efterretninger contrasterer en Artikel, som læses i den Franske Ministerielle Journal, og som betragtes som halv officiet; hvilken med stor Eftertryk erklærer sig mod den Tyrkiske Regiering Fremgansmaade og dens Overtrædelse af alle Meneskelighedens og Folkerettens Grundsætninger. – Man kan let forestille sig hvilken Beskaffenhed Politikens Gang har for Øieblikket. Baron von Stroganoffs Depescher skulle først affendes den lange Vei fra Odessa til Petersborg; og det Russiske Cabinets Beslutning i den Anledning afgives, inden det kan blive afgjort, om der skal blive Krig, eller Misforstaaelserne med Tyrkiet kunne i Mindelighed bilægges. J denne Mellemtid er et frit Spillerum for Rygterne, og disse udbredes nu af et fredeligt og nu af et krigerisk Jndhold, eftersom de forskiellige Handels-Jnteresser og Penge-Speculationer kunne udkræve det. Saaledes læser man fra Frankfurt: at det er ikke allene mueligt; men ogsaa sandsynligt, at Freden kan blivt vedligeholdt, da det Tyrkiske Cabinet skal være meget eftergivende, og blot maae være forsigtigt for Folkets Skyld; og Breve fra Odessa skulle selv melde, at Underhandlingerne blive derfra fortsatte (som for det første ikke kan være sandt). Ogsaa hedder det i Journal des Debats: at alle de øvrige Europæiske Magter i Forbindelse med Rusland have deeltaget i Underhandlingerne i Constantinopel, og at deres Mægling til Grækernes Fordeel maae betragtes som en fælleds Underhandling, der kun er bleven afbrudt ved Baron Stroganows Afreise. – Det man directe hører fra Odessa er langt fra at have noget fredeligt Udseende. Jngen tvivler, hedder det i en Skrivelse derfra af 15de August, paa at Krigen vil bryde ud, og man troer at 2 Courerer, hvoraf den ene er afsends til Admiralen for den russiske Flaade i Sebastopol, Grev Orlov, og den anden til den commanderende General i Besfarabien, Greven af Witgenstein, have medbragt Jnstructioner desangaaende. Ogsaa forventer man der om kort Tid den Russiske Keisers Krigs Erklæring. Over Lemberg berettes ligeledes, at man vedbliver i Odessa af forvente Keiserens Ankomst dertil. Det hedder at Republiken Athen vil afsende en Deputation til Keiseren i Odessa, for paa en høitidelig Maade at ansøge om hans Protectorat. Fra St. Petersborg, selv meldes kun, at en Coureer fra Odessa har bragt den Efterretning dertil, at den virkelige Geheimeraad Baron v. Stroganoff er den 15de August efter en Seilads af 4 Dage ankommen med den hele Keiserlige Russiske Mission til Odessa. Denne Efterretning meddeles uden videre bemærkninger Jntet er for Øieblikket vigtigere, end at erholde saa fuldstændige og paalidelige Efterretninger som muligt om de Underhandlinger, som ere foregaaede i Constantinopel inden Baron v. Stroganoffs Afreise. Herom meddeles nu følgende, som det hedder, paalidelige Skildring af disse Statsbegivenheder.